Residentidel on 28 päeva tasustatud põhipuhkust, mida peab märkima õppekavasse, ja 7 päeva lisapuhkust, mida õppekavasse ei märgita ja mida võetakse välja kas osadena või tervenisti vastavalt kokkuleppele baasiga.
Põhipuhkust on soovitatud võtta ühes osas (on võimalik ka kahes), mugavuse mõttes on lubatud võtta ka kalendrikuu ulatuses (kuni 31 päeva), kuid siis jäävad 3 päeva kas tasustamata puhkusena või neid on võimalik vormistada lisapuhkusena.
Juhul kui soovid võtta puhkust kahes osas, siis peaks need kaks osa olema sama tsükli sees, et tsükkel ise kestaks terve täiskuu.
Puhkus vormistatakse tavaliselt viimase ametliku töökoha juurde
Õpingukavas tuleks puhkus alati märkida eraldi reale
Kui konkreetne puhkuse aeg ei ole eelnevalt tsüklibaasiga kokku lepitud, siis võib tööle asumisel tekkida muutusi puhkuses, kuna puhkuse täpne aeg tuleb alati tsüklibaasis kooskõlastada ja mõlemaid osapooli rahuldav kokkulepe saavutada.